# Caunetas de Lauquet

Caunetas de Lauquet o La Cauneta de Lauquet (Caunette-sur-Lauquet en francés) es una comuna lengadociana, situada dins lo departament d'Aude e la region d'Occitània, ancianament de Lengadòc-Rosselhon.

## Geografia

I a pas de vilatge, just una glèisa e la comuna prèp del caireforc entre la RD 40 e la RD 56, a La Caunette Basse (en francés); la coma es estreta e boscosa. I a tanben La Caunette Haute e l'ensemble explica lo plural del nom de la comuna, Caunetas.

### Perimètre del territòri

Comunas confrontantas de Caunetas de Lauquet :
| Sant Ilari sus qualques desenats de mètres | Clarmont | |
| Bèlcastèl e Buc | | Lairièra |
| Vilardebèla | | Boissa |

## Toponimia

Las fòrmas ancianas son Cauna de Lauqueto [Lauqueto : latinizacion], en 1251, Apud Caunem de Loqueto, en 1257, Apud Cannem de Loquetto, en 1257, La Cauneta, en 1537, La Caunette sive Caune de Lauquet, en 1666, Le décimaire de Caunalheuquet, en 1333-1639, La Caunette, en 1781. La prononciacion es Caunétos (grafia de l'abat Sabarthès), doncas [kaw'netɔs]. La mapa IGN conten la mencion Grotte (= cauna, espelonga, balma) pels puèges al sud de La Caunette-Basse; es aquela cauna, o una autra, que motiva lo nom del lòc. La mapa Cassini pòrta La Caunette a La Caunette Basse, aquí ont i a la comuna ara (e la glèisa, probablament pus anciana). Las primièras fòrmas ancianas contenon La Cauna sense diminutiu. Lo diminutiu s'explica probablament per la pichonetat de l'aglomeracion puslèu que per la de la cauna. Lo nom de la comuna es al plural perqué i a dos lòcs nommats Cauneta, lo segond essent La Caunette Haute (en francés). L'article es present dins lo nom de cada Cauneta, mes pas dins lo nom de la comuna, segon l'abat Savartés. Lo determinant de Lauquet se justifica perqué es present tanlèu lo sègle XIII e dins un usatge larg.

## Administracion

Lista dels cònsols successius :
| Periòde | Periòde | Identitat | Etiqueta |
| julhet de 2008 | (2026) | Marie-Pierre Gayda | LREM |
| mai de ? 2001 | 2008 | Guy Barbaza | PCF |
| | 2001 | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Sant Ilari; es ara del canton de Limós.

## Demografia

modificar « persona »  v · d · m 
Evolucion demografica Populacion comunala actuala (2013): 8, totala: 8 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 102 | 85 | 87 | 94 | 77 | 87 | 87 | 84 | 69 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 75 | 82 | 77 | 50 | 68 | 52 | 55 | 60 | 67 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 37 | 35 | 51 | 31 | 31 | 31 | 31 | 36 | 24 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 13 | 12 | 12 | 7 | 0 | 4 | 5 | 5 | 5 5 |
| 2009 | 2010 |
| 6 6 | 7 7 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 6 abitants e la densitat èra de 1,21 ab/km².

## Véser tanben

* Comunas d'Aude

## Ligams extèrnes

* Caunetas sul site de l'Insee

## Nòtas

* ↑ http://paratge.chez-alice.fr/vap/vap6.htm
* ↑ Abbé Sabarthès, Dictionnaire topographique du département de l'Aude, 1912, p. 78, legir en linha https://gallica.bnf.fr/ark:/12148/bpt6k110095d/f170.item.texteImage
* ↑ https://www.geoportail.gouv.fr/carte cercar a 11250 Caunette-sur-Lauquet
* ↑ https://www.geoportail.gouv.fr/donnees/carte-de-cassini cercar a 11250 Caunette-sur-Lauquet
* Portal de Lengadòc